Diari Oficial de la Generalitat Valenciana


Sumari del DOGV 7048, del 18-06-2013 (2013/6137)

Notificació de la sentència dictada en el procediment ordinari número 1217/2012.
--------------------------------------------------------------------------------

### Dades del document

Número de DOGV
:   7048

Data del DOGV
:   18-06-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/6137


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en el procediment ordinari número 1217/2012. [2013/6137]  
Jorge Víctor Iglesias de Baya, secretari del Jutjat Mercantil número 2 de València, faig saber que en este Jutjat al meu càrrec se seguixen les actuacions de juí ordinari 001217/2012, a instàncies de Play, SA, representat pel procurador Fernando Bosch Melis, contra Baby Market, SL, i Ángel Fernández Landete, en el qual, per resolució de data de hui, he acordat, com ho verifique, notificar la sentència dictada en les actuacions indicades als demandats en parador desconegut, Baby Market, SL, i Ángel Fernández Landete. La sentència indicada té l'encapçalament i la part dispositiva que literalment diu així:  
«Sentència número 000114/2013  
Magistrat jutge que la dicta: Luis-Tomás Zapater Espí.  
Lloc: València.  
Data: 22 de març de 2013.  
Part demandant: Play, SA.  
Procurador: Fernando Bosch Melis.  
Part demandada: Baby Market, SL, i Ángel Fernández Landete.  
Objecte del juí: societats mercantils i cooperatives.  
Luis-Tomás Zapater Espí, magistrat jutge substitut del Jutjat Mercantil número 2 de València, he vist estes actuacions de juí ordinari número 1217/2012, seguides davant d'este Jutjat a instàncies de la mercantil Play, SA, representada per l'habilitat del procurador Fernando Bosch Melis, José Manuel Cordente Canadá, i assistida del seu lletrat José Crespo Llorens, contra els demandats Baby Market, SL, i Ángel Fernández Landete (ambdós en rebel·lia), en reclamació d'una quantitat (tretze mil cent quaranta-huit euros amb seixanta-dos cèntims, 13.148,62 €).  
Dispositiva   
Estime parcialment la demanda formulada per Play, SA, representada per l'habilitat del procurador Fernando Bosch Melis, José Manuel Cordente Canadà, i assistida del seu lletrat José Crespo Llorens, contra Baby Market, SL, i Ángel Fernández Landete, i condemne ambdós codemandats que, ferma que siga esta sentència, facen pagament a la demandant de la suma de dotze mil cent cinquanta-dos euros amb dèsset cèntims (12.152,17 €) de principal i interessos inclosos de la Llei de Mesures de Lluita contra la Morositat en les Operacions Comercials.  
  
Com hi ha estimació parcial de pretensions, cada una de les parts pagarà les seues costes i les comunes a mitges.  
Notifiqueu esta resolució a les parts i feu-los saber que s'hi pot interposar un recurs d'apel·lació davant d'este Jutjat (art. 458 de la LEC), que resoldrà la Secció Novena de l'Audiència Provincial de València dins dels 20 dies següents de la seua notificació. De conformitat amb la disposició addicional 15a. de la Llei Orgànica del Poder Judicial, perquè siga admés a tràmit el recurs d'apel·lació contra esta resolució, haurà de constituir un depòsit de 50 euros, que es tornarà només en el cas que el recurs siga estimat. El depòsit s'ha de constituir ingressant la quantitat esmentada en el banc Banesto, en el compte corresponent a este expedient i s'indicarà, en el camp «Concepte» el codi «02 civil-apel·lació» i la data de la resolució recorreguda amb el format dd/mm/aaaa. En el cas de realitzar l'ingrés per mitjà de transferència bancària, després d'omplir el codi de compte corrent (CCC, 20 dígits), s'indicarà en el camp «Concepte» el número de compte, el codi i la data en la forma exposada anteriorment.  
Poseu en les actuacions certificació d'esta, i incloeu esta sentència en el llibre de sentències.  
Així, esta és la meua sentència, jutjant en esta instància, que pronuncie, mane i firme.»  
Publicació. Donada, llegida i publicada ha sigut l'anterior sentència pel magistrat jutge que la subscriu, que es trobava en el dia de la data, amb la meua assistència, celebrant audiència publica. En done fe.  
I perquè valga de notificació de la sentència als demandats, en ignorat parador, de conformitat amb el que disposa l'article 497.2 de la Llei d'Enjudiciament Civil, expedisc este edicte.  
  
València, 22 de març de 2013.- El secretari: Jorge Víctor Iglesias de Baya.